**Правилник за изменение и допълнение**

**на**

**Правилника за устройството и дейността на Държавно предприятие „Национална компания „Железопътна инфраструктура”**

(обн., ДВ бр. 39 от 2009 г.; изм. и доп., ДВ бр. 98 от 2009 г.; бр. 25 от 2010 г.; бр. 100 от 2010 г.; бр. 99 от 2012 г.; бр. 49 от 2014 г.; бр. 76 от 2015 г.; бр. 73 от 2016 г.; доп., бр. 53 от 2017 г.; изм. и доп., бр. 6 от 2018 г.)

§ 1. В чл. 29, ал. 1 се правят следните изменения и допълнения:

1. Точка 11 се отменя.

2. Създава се т. 18:

„Служител, сигурност на информацията“

§ 2. В чл. 37, ал. 3 се правят следните допълнения:

 1. Създават се т. 11 - т. 15:

„11. отговаря за вътрешната и фирмената сигурност в предприятието, като организира охраната и опазването на обектите на предприятието, извършва дейности по превенция срещу кражби;“

„12. събира, обработва и анализира информация за подпомагане на ръководството на предприятието при вземане на решения по управление на кризи от военен и невоенен характер;“

„13. разработва, анализира и поддържа в готовност за въвеждане в действие на план за привеждане на предприятието от мирно на военно положение, планове за действие на централното управление на предприятието и подчинените му поделения при бедствия, аварии и катастрофи и план за действие при възникване на терористичен акт в системата на предприятието;“

„14. отговаря за поддържането, съхраняването и опазването на държавния резерв, военновременните запаси и мощности, пунктовете за управление и оперативните сектори, планира работата на свързочната система на предприятието за военно време, отсрочва резервисти и техника;“

„15. организира оповестяването и привеждането в готовност на подчинените формирования на гражданска защита от поделенията на предприятието за провеждането на спасителни и неотложно-аварийни възстановителни работи;“

§3. Член 49б се отменя.

§ 4. В чл. 49з, ал. 1 се създават се т. 27 и 28:

„27. Планира, ръководи, координира и контролира дейността свързана с автомобилния транспорт в предприятието;“

„28. Контролира разхода на резервни части, горива и смазочни материали, както и сключването на застраховки и осигуряването на винетни стикери;“

§ 5. Създава се чл. 49и:

„Служителят, сигурност на информацията“ е на пряко подчинение на генералния директор и:

1. следи за спазването на изискванията на Закона за защита на класифицираната информация и на международните договори във връзка със защитата на класифицираната информация;

2. прилага правилата относно видовете защита на класифицираната информация;

3. разработва план за охрана на класифицираната информация чрез физически и технически средства и следи за неговото изпълнение;

4. извършва обикновено проучване по чл. 47 от ЗЗКИ;

5. осъществява процедурата по обикновеното проучване в рамките на организационната единица и води регистър на проучените лица;

6. уведомява ДКСИ при изтичане на срока на разрешенията, при напускане или преназначаване на служителя, както и при необходимост от промяна на разрешението, свързано с достъп до определено ниво на класификация;

7. информира незабавно в писмена форма ДКСИ и компетентната служба за всяка промяна, отнасяща се до обстоятелствата, свързани с издадените разрешения, удостоверения, сертификати или потвърждения;

8. води на отчет случаите на нерегламентиран достъп до класифицирана информация и на взетите мерки, за което информира незабавно ДКСИ;

9. разработва план за защита на класифицираната информация при положение на война, военно или друго извънредно положение;

10. организира и провежда обучението на служителите в организационната единица в областта на защитата на класифицираната информация.

**Заключителна разпоредба**

§ 6.Правилникът влиза в сила от датата на обнародването му в „Държавен вестник”.

**Росен Желязков**

*Министър на транспорта,*

*информационните технологии и съобщенията*